AIŠKINAMASIS RAŠTAS

Dėl Molėtų rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute 2023-2024 mokslo metams nustatymo

1. Parengto tarybos sprendimo projekto tikslai ir uždaviniai:

 Vadovaudamasi Mokyklų, vykdančių formaliojo švietimo programas, tinklo kūrimo taisyklėmis, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, Savivaldybės taryba iki gegužės 31 d. turi nustatyti 2023-2024 m. m. Molėtų rajono savivaldybės bendrojo ugdymo mokyklų mokinių skaičių kiekvienos klasės sraute ir klasių skaičių kiekviename sraute, Jei sudaromos jungtinės klasės, tai nustato iš kokių klasių sudaroma jungtinė klasė, ir nurodo kiekvienos klasės mokinių skaičių.

Mokyklų, vykdančių formaliojo švietimo programas, tinklo kūrimo taisyklėse, patvirtintose Lietuvos Respublikos vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, nustatyta, kad sudarant klases, kuriose mokiniai mokosi pagal pradinio ugdymo programas, didžiausias mokinių skaičius – 24. Tai taikoma ir jungtinėms klasėms. Mažiausias mokinių skaičius – 8. Gali būti jungiama tik po dvi klases. Rekomenduojama jungti gretimas klases.

Sudarant klases, kuriose mokiniai mokosi pagal pagrindinio ugdymo programas, didžiausias mokinių skaičius – 30. Mažiausias mokinių skaičius – 8. Klasės nejungiamos.

 Sudarant klases, kuriose mokiniai mokosi pagal vidurinio ugdymo programas, didžiausias mokinių skaičius – 30, o mažiausias – 12.

Mokyklų, vykdančių formaliojo švietimo programas, tinklo kūrimo taisyklių (toliau – Taisyklių), patvirtintų Lietuvos Respublikos Vyriausybės 2011 m. birželio 29 nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ 25.7 papunktyje nurodyta, kad „...Savivaldybės mokykloje iš visų klasių, kuriose mokoma pagal pagrindinio ugdymo programą, mažesnis mokinių skaičius už Taisyklių 1 priede nustatytą mažiausią mokinių skaičių gali būti tik vienoje klasėje tuo atveju, kai savivaldybės mokyklos savininkas (dalyvių susirinkimas) bendrojo ugdymo mokyklai papildomai skiria mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto) tiek, kiek jų skiriama iš Lietuvos Respublikos valstybės biudžeto atitinkamai klasei, turinčiai nustatytą mažiausią mokinių skaičių pagal Lietuvos Respublikos Vyriausybės patvirtintą Mokymo lėšų apskaičiavimo, paskirstymo ir panaudojimo tvarkos aprašą...“

Taisyklių 1 priede nurodyta, kad mažiausias mokinių skaičius klasėse – 8. Mokymo lėšos 1-10 (I–II gimnazijos) kl. (kai 5-7 mokiniai klasėje) 0,5 sąlyginės klasės dydžiui bus skiriamos, o Savivaldybė turės prisidėti 0,5 dalimi.

 Gimnazijos III ir IV klasėse turi būti nemažiau kaip 12 mokinių.

Molėtų r. Giedraičių A. Jaroševičiaus gimnazijoje neformuojama 11 klasė nes joje tiktai 8 mokiniai, o mažiausiai turi būti 12 mokinių. Vienuoliktos klasės mokiniai jungiami prie Molėtų r. Alantos gimnazijos 11 klasės mokinių. Vienuoliktoje klasėje ugdysis 20 mokinių.

Molėtų r. Alantos gimnazijos Suginčių skyriuje į penktą klasę ateis 4 mokiniai. Tinklo kūrimo taisyklėse numatyta, kad 5-10 klasėse gali būti viena nepilna klasė ir tokiu atveju ją pilnai turi finansuoti savivaldybė iš savo biudžeto.

Molėtų gimnazijoje 2022-2023 m. m. I gimnazijos klasėje ugdėsi 91 mokinys. Buvo suformuotos 4 klasės. Per mokslo metus išėjo keturi mokiniai ir būsimose II gimnazijinėse klasėse liko tiktai 87 mokiniai. 2023-2024 m. m. II gimnazijinės klasės nebus formuojamos iš naujo. Todėl Savivaldybei reikės skirti papildomą finansavimą vienai I gimnazijinei klasei.

 Molėtų progimnazijoje į 5 klasę turėtų ateiti 84 mokiniai. Turėtų būti suformuotos 3 klasės. Tačiau beveik 25 proc. ateinančių mokinių su specialiaisiais ugdymosi poreikiais. Mažesnėse klasėse bus galimybė geriau suteikti mokiniams reikalingą pagalbą. Todėl formuojamos 4 penktos klasės iš kurių viena bus finansuojama iš Savivaldybės biudžeto.

1. Siūlomos teisinio reguliavimo nuostatos:

Sprendimu siūloma nustatyti Molėtų rajono savivaldybės bendrojo ugdymo mokyklose mokinių skaičių kiekvienos klasės sraute ir klasių skaičių kiekviename sraute 2023-2024 mokslo metams, pagal kurį mokyklos galės formuoti klases, planuoti lėšas.

3. Laukiami rezultatai:

Teigiama: mokyklų bendruomenės žinos kiek klasių ir kokios bus formuojamos jų mokykloje 2023 -2024 mokslo metams.

Neigiamų: nepilnas klases reikia finansuoti iš Savivaldybės biudžeto.

1. Lėšų poreikis ir jų šaltiniai:

Valstybės biudžeto lėšos.

Mokykloje suformavus nepilnas klases ir papildomas klases dalį lėšų mokinių ugdymui turės pridėti Savivaldybė iš savo biudžeto – 227000,0 eurų.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų r. Alantos gimnazijoje suformavus 11 klasę prijungus Giedraičių A. Jaroševičiaus gimnazijos 11 klasės mokinius iš Savivaldybės biudžeto reiktų pridėti 56096,0 eurus mokinių ugdymui. Alantos gimnazijos Suginčių skyriaus 5 klasės finansavimui skirti 39819,0 eurų.

Molėtų gimnazijoje išlaikyti keturias II gimnazijines klases – 49223,0 eurus.

Molėtų progimnazijoje išlaikyti keturias 6 klases ir 5 klases – 81989,0 eur.